Direktiva Komisije 97/69/ES

z dne 5. decembra 1997

o 23. prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 67/548/EGS z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], kakor je bila nazadnje spremenjena z Direktivo 95/56/ES Evropskega parlamenta in Sveta [2], in zlasti člena 28 Direktive,

ker Priloga I k Direktivi 67/548/EGS vsebuje seznam nevarnih snovi, skupaj s podatki o razvrščanju in označevanju za vsako snov ali skupino snovi;

ker so laboratorijske študije pokazale, da imajo nekatera sintetična ali umetna steklena (silikatna) vlakna rakotvorne učinke; ker iz epidemioloških raziskav izhaja zaskrbljenost nad učinki sintetičnih ali umetnih steklenih (silikatnih) vlaken na zdravje;

ker je treba zato seznam nevarnih snovi iz Priloge I k navedeni direktivi prilagoditi in razširiti, da bo vključeval zlasti nekatera sintetična ali umetna steklena (silikatna) vlakna; ker je zato treba spremeniti uvod k Prilogi I, tako da bo zajemal opombe in podatke v zvezi z identifikacijo, razvrščanjem in označevanje sintetičnih ali umetnih steklenih (silikatnih) vlaken;

ker se glede na trenutno poznavanje zdi utemeljeno v nekaterih okoliščinah izključiti nekatera sintetična ali umetna steklena (silikatna) vlakna iz razvrstitve kot rakotvorna; ker je treba to možnost ponovno preučiti v luči znanstvenega in tehničnega razvoja, zlasti na področju preskušanja rakotvornosti;

ker se v nekaterih določbah prilog I in VI k Direktivi 67/548/EGS pojavlja kratica "EGS";

ker se v skladu s členom G Pogodbe o Evropski uniji izraz "Evropska gospodarska skupnost" nadomesti z izrazom "Evropska skupnost"; ker je zato v zgoraj navedenih določbah kratico "EGS" treba nadomestiti s kratico "ES";

ker Direktiva 96/56/ES skladno s tem spreminja člena 21 in 23 Direktive 67/548/EGS in dovoljuje dajanje nevarnih snovi, na etiketah na katerih je navedena "številka EGS" ali besede "oznaka EGS", na trg do 31. decembra 2000;

ker so ukrepi, predvideni s to direktivo, v skladu z mnenjem Odbora za prilagajanje direktiv tehničnemu napredku zaradi odprave tehničnih ovir pri trgovanju z nevarnimi snovmi in pripravki,

SPREJELA NASLEDNJO DIREKTIVO:

Člen 1

Direktiva 67/548/EGS se spremeni:

1. Priloga I se spremeni:

(a) peti odstavek poglavja z naslovom "Nomenklatura" v uvodu se nadomesti z naslednjim besedilom:

"Člen 23(2)(a) zahteva, da mora biti za snovi iz Priloge I ime snovi, ki se uporabi na oznaki, eno od poimenovanj iz Priloge. Za nekatere snovi so v oglatih oklepajih navedene dodatne informacije za pomoč pri identifikaciji snovi. Teh dodatnih informacij ni treba navesti na oznaki.";

(b) opomba A v uvodu se nadomesti z naslednjim besedilom:

"Opomba A:

Ime snovi mora biti navedeno na oznaki v obliki enega od poimenovanj iz Priloge I (glej člen 23(2)(a)).

V Prilogi I je včasih uporabljen splošni opis, kakršna sta spojine ali soli. V takem primeru mora proizvajalec ali katera koli druga oseba, ki trži tako snov, na oznaki navesti pravilno ime, ob upoštevanju poglavja Nomenklatura v uvodu:

Primer: za BeCl2: berilijev klorid.";

(c) naslednji opombi Q in R se dodata uvodu:

"Opomba Q:

Razvrstitve med rakotvorne ni treba uporabiti, če se lahko dokaže, da snov izpolnjuje enega od naslednjih pogojev:

- preskus kratkoročne biološke obstojnosti z vdihavanjem dokazuje, da imajo vlakna, daljša od 20 m, tehtano razpolovno dobo krajšo od 10 dni, ali

- preskus kratkoročne biološke obstojnosti z vnosom v sapnik dokazuje, da imajo vlakna, daljša od 20 m, tehtano razpolovno dobo krajšo od 40 dni, ali

- ustrezen intraperiotnealni preskus ni pokazal prevelike rakotvornosti ali

- odsotnost relevantne patogenosti ali neoplastičnih sprememb v primerno dolgotrajnem preskusu z vdihavanjem.

Opomba R:

Razvrstitve med rakotvorne ni treba uporabiti za vlakna, katerih dolžinsko tehtani geometrični povprečni premer, zmanjšan za dve standardni napaki, je večji od 6 m.";

(d) dodajo se vnosi v Prilogi k tej direktivi;

(e) vse navedbe "številke EGS" se nadomestijo s "številko ES".

2. Priloga VI se spremeni:

(a) vse navedbe "številke EGS" se nadomestijo s "številko ES";

(b) vse navedbe "oznako EGS" se nadomestijo z "oznako ES".

Člen 2

V obdobju petih let po začetku veljave te direktive Komisija oceni znanstveni razvoj in sprejme ukrepe za izbris ali spremembo opombe Q.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 16. decembra 1998. Države članice o tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklicevanje nanjo navedejo ob njihovi uradni objavi. Način sklicevanja določijo države članice.

2. Brez poseganja v člen 1 morajo države članice dovoliti dajanje snovi, na oznakah katerih so navedene besede "številka EGS" ali "oznaka EGS", na trg do 31. decembra 2000.

Člen 4

Ta direktiva začne veljati tretji dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, 5. decembra 1997

Za Komisijo

Ritt Bjerregaard

Član Komisije

PRILOGA

[FOR THE PRINTER: please insert Annex from the english original (except the title) - OJ L 343, 13.12.1997, p. 21, 22, 23, 24!!!]

[1] UL L 196, 16.8.1967, str. 1.

[2] UL L 236, 18.9.1996, str. 35.